2.9 การจัดการ

2.9.1 โครงสร้างการจัดการ

  โครงสร้างการจัดการของบริษัทประกอบด้วย คณะกรรมการบริษัท และคณะกรรมการตรวจสอบ

  รายชื่อคณะกรรมการบริษัทประกอบด้วย

  1. นายธโนทัย สุขทิศ ประธานกรรมการ

  2. นายโกศล ฉันธิกุล ประธานกรรมการตรวจสอบ/กรรมการอิสระ

  3. นายหัตถศักดิ์ ณ ป้อมเพ็ชร์ กรรมการตรวจสอบ/กรรมการอิสระ

  4. นายสุชาติ ศุภพยัคฆ์ กรรมการตรวจสอบ/กรรมการอิสระ

  5. นายกอบศักดิ์ ชินวงศ์วัฒนา กรรมการ

  6. นายเกียรติ บุญยโพ กรรมการ

  7. นายบรูซ เอ็ดเวิรด์ เดย์ กรรมการ

  8. นายวรสิทธิ์ โภคาชัยพัฒน์ กรรมการ

  9. นายพรศักดิ์ ชินวงศ์วัฒนา กรรมการ

  10. นางสาวเกศรินทร์ อริยพงศ์ กรรมการ[1]

  อำนาจหน้าที่ของคณะกรรมการบริษัท

  ตามข้อบังคับบริษัท คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์
  ข้อบังคับ และมติของที่ประชุมผู้ถือหุ้นด้วยความซื่อสัตย์สุจริต
  และระมัดระวังรักษาผลประโยชน์ของบริษัท
  คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้
  เว้นแต่เรื่องที่กฎหมายกำหนดให้ต้องได้มติที่ประชุมผู้ถือหุ้นก่อนดำเนินการ เช่น
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  การเพิ่มทุนหรือลดทุนของบริษัท เป็นต้น

  การลงนามผูกพันของกรรมการ

  จำนวนหรือชื่อกรรมการซึ่งลงชื่อผูกพันบริษัทได้คือ นายกอบศักดิ์ ชินวงศ์วัฒนา หรือนายพรศักดิ์
  ชินวงศ์วัฒนา ลงนามร่วมกับ นายเกียรติ บุญยโพหรือนายบรูซ เอ็ดเวิร์ด เดย์
  กรรมการสองคนลงลายมือชื่อร่วมกันและประทับตราสำคัญของบริษัท

องค์ประกอบและการแต่งตั้งคณะกรรมการบริษัท

  คณะกรรมการของบริษัทมีจำนวนไม่น้อยกว่า 5 คน ซึ่งที่ประชุมผู้ถือหุ้น
  เป็นผู้แต่งตั้งและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  ในการเลือกตั้งกรรมการนั้น ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
  บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกในครั้งนั้นให้ผู้เป็นประธานเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  กรรมการที่จะต้องออกจากตำแหน่งในปีแรกและปีที่สอง
  ภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก ส่วนปีหลัง ๆ ต่อไป
  ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง
  กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

คณะกรรมการตรวจสอบ

  ที่ประชุมคณะกรรมการบริษัท ครั้งที่ 2/2547 ประชุมเมื่อวันที่ 24 มิถุนายน 2547
  ได้มีมติแต่งตั้งคณะกรรมการตรวจสอบ ซึ่งประกอบด้วย

  1. นายโกศล ฉันธิกุล ประธานกรรมการตรวจสอบ

  2. นายหัตถศักดิ์ ณ ป้อมเพ็ชร์ กรรมการตรวจสอบ

  3. นายสุชาติ ศุภพยัคฆ์ กรรมการตรวจสอบ

  โดยมีผลตั้งแต่วันที่ 24 มิถุนายน 2547 และมีวาระการดำรงตำแหน่งครั้งละ 1 ปี
  คณะกรรมการตรวจสอบชุดปัจจุบันจะครบวาระในเดือนมิถุนายน 2548

  คณะกรรมการตรวจสอบของบริษัทมีขอบเขต หน้าที่ และความรับผิดชอบ
  และรายงานต่อคณะกรรมการบริษัทดังต่อไปนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิผล

2.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

3.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

4.  พิจารณาเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

5.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

6.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  คุณสมบัติ กระบวนการสรรหา และหลักเกณฑ์การคัดเลือกกรรมการอิสระ

  1. ผู้ถือหุ้นจะเป็นผู้คัดเลือกโดยดูจากบุคคลภายนอกที่มีความรู้ ความสามารถที่จะเป็นประโยชน์

  ต่อบริษัท

  2. ใช้เสียงข้างมากของผู้ถือหุ้นซึ่งมาประชุมเป็นการตัดสิน

  จำนวนครั้งที่มีการประชุมคณะกรรมการและที่กรรมการแต่ละรายเข้าร่วมประชุม

  บริษัทมีการประชุมคณะกรรมการบริษัทปี 2547 รวม 6 ครั้งดังรายละเอียดต่อไปนี้

+---------------------------------------+------------------------------+
| รายชื่อคณะกรรมการบริษัท                   | จำนวนครั้งที่เข้าประชุม/           |
|                                       |                              |
|                                       | จำนวนครั้งของการประชุมทั้งปี*      |
+---------------------------------------+------------------------------+
| 1. นายธโนทัย สุขทิศ                      | 6/6                          |
+---------------------------------------+------------------------------+
| 2.นายหัตถศักดิ์ ณ ป้อมเพ็ชร์                 | 6/6                          |
+---------------------------------------+------------------------------+
| 3. นางสาวเกศรินทร์ อริยพงศ์ [2]           | 5/6                          |
+---------------------------------------+------------------------------+
| 4. นายวรสิทธิ์ โภคาชัยพัฒน์                 | 4/5                          |
+---------------------------------------+------------------------------+
| 5. นายกอบศักดิ์ ชินวงศ์วัฒนา                | 3/5                          |
+---------------------------------------+------------------------------+
| 6. นายพรศักดิ์ ชินวงศ์วัฒนา                 | 4/5                          |
+---------------------------------------+------------------------------+
| 7. นายบรูซ เอ็ดเวิร์ด เดย์                 | 4/5                          |
+---------------------------------------+------------------------------+
| 8. นายเกียรติ บุญยโพ                     | 5/5                          |
+---------------------------------------+------------------------------+
| 9. นายโกศล ฉันธิกุล                      | 5/5                          |
+---------------------------------------+------------------------------+
| 10.นายสุชาติ ศุภพยัคฆ์                     | 5/5                          |
+---------------------------------------+------------------------------+

  หมายเหตุ* เนื่องจากมีการเข้าใหม่ของกรรมการ 2 ช่วงทำให้จำนวนครั้งของการประชุมไม่

  เท่ากัน

  จำนวนครั้งที่มีการประชุมคณะกรรมการตรวจสอบและที่กรรมการตรวจสอบแต่ละรายเข้าร่วมประชุม

  บริษัทมีการประชุมคณะกรรมการตรวจสอบ ในปี 2547 รวม 6 ครั้งดังรายละเอียดต่อไปนี้

+------------------------------------+---------------------------------+
| รายชื่อคณะกรรมการตรวจสอบ             | จำนวนครั้งที่เข้าประชุม/              |
|                                    |                                 |
|                                    | จำนวนครั้งของการประชุมทั้งปี          |
+------------------------------------+---------------------------------+
| 1. นายโกศล ฉันธิกุล                   | 6/6                             |
+------------------------------------+---------------------------------+
| 2.นายหัตถศักดิ์ ณ ป้อมเพ็ชร์              | 6/6                             |
+------------------------------------+---------------------------------+
| 3.นายสุชาติ ศุภพยัคฆ์                   | 6/6                             |
+------------------------------------+---------------------------------+

  รายละเอียดเกี่ยวกับผู้บริหารและผู้มีอำนาจควบคุมบริษัท

  โปรดดูเอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  รายชื่อผู้บริหาร

  1. นายกอบศักดิ์ ชินวงศ์วัฒนา กรรมการผู้จัดการ

  2. นายเกียรติ บุญยโพ รองกรรมการผู้จัดการ / ผู้อำนวยการฝ่ายโทรคมนาคม

  3. นางสาวเกศรินทร์ อริยพงศ์ [3] รองกรรมการผู้จัดการ / ผู้อำนวยการฝ่ายจัดการ

  4. นายบรูซ เอ็ดเวิร์ด เดย์ ผู้อำนวยการฝ่ายบริหาร.

  5. นายสรเดช ชูเทศะ ผู้อำนวยการฝ่ายการเงินและการบัญชี

  6. นายเกษม วิริยะสกุลธรณ์ ผู้อำนวยการฝ่ายทรัพยากรบุคคล

  7. นายกัมพล คุปตะวินิจ ผู้อำนวยการฝ่ายบริการอุตสาหกรรมและเทรดดิ้ง

  ขอบเขตอำนาจหน้าที่ผู้บริหาร

1.  ดำเนินการตามเป้าหมายและทิศทางการดำเนินงานของบริษัทให้สอดคล้องกับนโยบายที่คณะกรรมการบริษัทกำหนด

2.  กำหนดระเบียบหลักเกณฑ์เกี่ยวกับการดำเนินงานของบริษัท

3.  กำหนดข้อบังคับเกี่ยวกับการทำงานของพนักงาน

4.  กำหนดหลักเกณฑ์และพิจารณาตัดสินใจคัดเลือกโครงการที่เข้าร่วมประมูลงาน

5.  พิจารณาให้ความเห็นชอบในการแต่งตั้ง โยกย้าย ถอดถอน พนักงาน ระดับบังคับบัญชา
    หัวหน้างาน เจ้าหน้าที่

6.  พิจารณาให้ความเห็นชอบในการปรับอัตราค่าจ้าง เงินเดือน ผลตอบแทนต่างๆ

7.  ดำเนินการในเรื่องต่างๆ ที่ได้รับมอบอำนาจจากคณะกรรมการของบริษัทให้ดำเนินการได้

  2.9.2 การสรรหากรรมการและผู้บริหาร

  วิธีการคัดเลือกบุคคลที่จะแต่งตั้งเป็นกรรมการนั้น
  ผู้ถือหุ้นจะเป็นผู้คัดเลือกตัวบุคคลที่มีความเหมาะสมทั้งด้านประสบการณ์ ความรู้ ความสามารถ
  ที่จะเป็นประโยชน์ต่อบริษัทเข้ามาเป็นกรรมการ
  ทั้งนี้มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุมและมีสิทธิออกเสียงลงคะแนน

  2.9.3 ค่าตอบแทนกรรมการและผู้บริหาร

  ค่าตอบแทนที่เป็นตัวเงิน

  บริษัทได้กำหนดนโยบายค่าตอบแทนกรรมการไว้อย่างชัดเจน โดยได้ขออนุมัติจาก ที่ประชุมผู้ถือหุ้น
  และสำหรับค่าตอบแทนผู้บริหารเป็นไปตามหลักการและนโยบายที่คณะกรรมการกำหนด
  ทั้งนี้เป็นไปตามหลักการกำกับ ดูแลกิจการที่ดีข้อ 10 ซึ่งเกี่ยวกับการกำหนดค่าตอบแทนผู้บริหาร
  โดยในปี 2547 จำนวนค่าตอบแทนของกรรมการและผู้บริหาร มีดังนี้

-   ค่าตอบแทนของกรรมการบริษัท ประกอบด้วย ค่าเบี้ยประชุมของกรรมการบริษัท 10 ท่าน ในปี
    2547 เป็นเงิน 265,000 บาท มีรายละเอียดดังนี้

  --------------------------------------------- -------------------------
  รายชื่อคณะกรรมการบริษัท                           ค่าตอบแทนกรรมการ

  1. นายธโนทัย สุขทิศ                              60,000

  2. นายหัตถศักดิ์ ณ ป้อมเพ็ชร์                        30,000

  3. นางสาวเกศรินทร์ อริยพงศ์ [4]                   25,000

  4. นายวรสิทธิ์ โภคาชัยพัฒน์                         20,000

  5. นายกอบศักดิ์ ชินวงศ์วัฒนา                        15,000

  6. นายพรศักดิ์ ชินวงศ์วัฒนา                         20,000

  7. นายบรูซ เอ็ดเวิร์ด เดย์                         20,000

  8. นายเกียรติ บุญยโพ                             25,000

  9. นายโกศล ฉันธิกุล                              25,000

  10.นายสุชาติ ศุภพยัคฆ์                             25,000

  รวม                                           265,000
  --------------------------------------------- -------------------------

-   ค่าตอบแทนกรรมการตรวจสอบ 3 ท่าน ประกอบไปด้วย ค่าเบี้ยประชุมของกรรมการ ในปี
    2547 เป็นเงิน 72,000 บาท มีรายละเอียดดังนี้

  --------------------------------------------- -------------------------
  รายชื่อคณะกรรมการตรวจสอบ                        ค่าตอบแทนกรรมการ

  1. นายโกศล ฉันธิกุล                              36,000

  2.นายหัตถศักดิ์ ณ ป้อมเพ็ชร์                         18,000

  3.นายสุชาติ ศุภพยัคฆ์                              18,000

  รวม                                           72,000
  --------------------------------------------- -------------------------

-   ค่าตอบแทนของผู้บริหาร ประกอบด้วย เงินเดือน โบนัส ค่าตอบแทนของผู้บริหาร 7 ท่าน ในปี
    2547 เป็นเงิน 7,947,00 บาท

  ------------------- ------------ ------------ ----------- -------------
  จำนวน               เงินเดือน      โบนัส         เบี้ยประชุม    รวมค่าตอบแทน

  ผู้บริหาร 7 ท่าน        6,995,500    951,500      -           7,947,000
  ------------------- ------------ ------------ ----------- -------------

  ค่าตอบแทนอื่น

-ไม่มี -

  2.9.4 การกำกับดูแลกิจการ

  ตามที่ตลาดหลักทรัพย์แห่งประเทศไทย
  มีวัตถุประสงค์ให้คณะกรรมการบริษัทมีมาตรฐานการจัดการที่ดี ทำให้เกิดความเชื่อมั่นแก่ผู้ถือหุ้น
  ผู้ลงทุน และผู้เกี่ยวข้องทุกฝ่าย

  คณะกรรมการบริษัท พีเออี (ประเทศไทย) จำกัด (มหาชน) ได้ตระหนักถึงความสำคัญดังกล่าว
  จึงได้ปฏิบัติตามแนวทางดังกล่าว ดังนี้

1.  นโยบายเกี่ยวกับการกำกับดูแลกิจการ

  คณะกรรมการปฏิบัติตามหลักบรรษัทภิบาล
  และข้อพึงปฏิบัติที่ดีสำหรับกรรมการตามแนวทางของตลาดหลักทรัพย์แห่งประเทศไทย
  มีการกำหนดหน้าที่ความรับผิดชอบอย่างชัดเจนโดยมีการกำกับดูแลและติดตามอย่างสม่ำเสมอ
  รวมทั้งกำหนดนโยบายให้ปฏิบัติตามหลักบรรษัทภิบาลและข้อพึงปฏิบัติที่ดีสำหรับกรรมการบริษัทจดทะเบียน
  นอกจากนี้ยังกำหนดให้มีการพัฒนาและปรับปรุงการดำเนินธุรกิจตลอดจนพัฒนาบุคลากรอย่างสม่ำเสมอ

2.  สิทธิและความเท่าเทียมกันของผู้ถือหุ้น

  คณะกรรมการเปิดโอกาสให้ผู้ถือหุ้นแสดงความเห็น ข้อเสนอแนะ
  และออกเสียงลงมติอย่างเป็นอิสระ รวมทั้งสามารถใช้สิทธิเลือกตั้งคณะกรรมการ
  และรับข้อมูลข่าวสารอย่างโปร่งใส
  นอกจากนี้ยังจัดให้มีการจัดทำรายงานทางการเงินและรายงานประจำปีเสนอต่อที่ประชุมผู้ถือหุ้นและหน่วยงานที่เกี่ยวข้องโดยคณะกรรมการตรวจสอบทำหน้าที่กำกับดูแลและปรับปรุงให้เป็นไปตามมาตรฐานที่รับรองทั่วไป
  ทั้งนี้กรรมการสามารถติดต่อฝ่ายจัดการแต่ละคนได้โดยตรงตามความเหมาะสม

3.  สิทธิของผู้มีส่วนได้เสียกลุ่มต่างๆ

  กำกับดูแลและวางระบบการบริหารจัดการโดยให้ความเคารพสิทธิและให้ความเป็นธรรมแก่ผู้มีส่วนเกี่ยวข้องในการดำเนินธุรกิจทุกกลุ่ม
  ทั้งผู้ถือหุ้น พนักงาน คู่ค้า ลูกค้า และเจ้าหนี้อย่างเคร่งครัด

4.  การประชุมผู้ถือหุ้น

  คณะกรรมการจัดให้มีการประชุมผู้ถือหุ้นสามัญประจำปีภายในสี่เดือนนับแต่วันสิ้นรอบบัญชี
  และอาจเรียกประชุมวิสามัญเมื่อใดก็ได้ โดยหนังสือเชิญประชุมจะประกอบด้วยวาระการประชุม
  รายละเอียด และความเห็นกรรมการชัดเจน
  ซึ่งในการประชุมผู้ถือหุ้นคณะกรรมการจะเปิดโอกาสให้ผู้ถือหุ้นแสดงความเห็นอย่างเป็นอิสระและเท่าเทียมกัน

5.  ภาวะผู้นำและวิสัยทัศน์

  คณะกรรมการมีหน้าที่กำหนดวิสัยทัศน์ พันธกิจและนโยบายการดำเนินธุรกิจให้แข่งขันได้
  โดยมีหน้าที่และความรับผิดชอบ คือ
  ดำเนินธุรกิจให้มีความมั่นคงเพื่อประโยชน์ที่สมดุลและยั่งยืนของทุกฝ่ายที่เกี่ยวข้องรวมทั้งสร้างมูลค่าเพิ่มให้แก่ผู้ถือหุ้นอย่างต่อเนื่อง

6.  ความขัดแย้งทางผลประโยชน์

  ให้ความสำคัญในเรื่องการขจัดความขัดแย้งทางผลประโยชน์ของผู้เกี่ยวข้องอย่างรอบคอบ
  เป็นธรรมและโปร่งใส รวมทั้งเปิดเผยข้อมูลในเรื่องดังกล่าวในรายงานประจำปี

7.  จริยธรรมธุรกิจ

  คณะกรรมการยังส่งเสริมให้พนักงานยึดถือจรรยาบรรณในการดำเนินธุรกิจ
  เป็นพลเมืองดีและบำเพ็ญประโยชน์ต่อสังคมโดยผู้บริหารระดับสูงประพฤติเป็นต้นแบบที่ดี
  นอกจากนี้ยังมุ่งให้พนักงานปฏิบัติตามกฎระเบียบต่างๆ อย่างเคร่งครัด

8.  การถ่วงดุลของกรรมการที่ไม่เป็นผู้บริหาร

  กำหนดองค์ประกอบของกรรมการให้มีจำนวนเหมาะสม ประกอบด้วยกรรมการที่เป็นตัวแทนผู้ถือหุ้น
  กรรมการที่มาจากผู้บริหารภายใน และกรรมการอิสระจำนวนหนึ่งในสามของจำนวนคณะกรรมการ

9.  การรวมหรือแยกตำแหน่ง

  กำหนดให้ประธานกรรมการและกรรมการผู้จัดการไม่เป็นบุคคลคนเดียวกัน

10. ค่าตอบแทนของกรรมการและผู้บริหาร

  บริษัทมีการจ่ายค่าตอบแทนกรรมการในลักษณะที่เป็นตัวเงินและค่าตอบแทนอื่น
  โดยเปรียบเทียบกับอุตสาหกรรมเดียวกันซึ่งจะต้องได้รับความเห็นชอบจากผู้ถือหุ้น
  และเปิดเผยค่าตอบแทนดังกล่าวไว้ในรายงานประจำปี

11. การประชุมคณะกรรมการ

  คณะกรรมการกำหนดให้มีการประชุมอย่างน้อยปีละ 4 ครั้ง
  โดยมีการกำหนดวาระการประชุมล่วงหน้าทั้งปี
  ซึ่งกรรมการจะได้รับข้อมูลอย่างครบถ้วนล่วงหน้าก่อนการประชุม 7 วัน
  เพื่อสามารถใช้เวลาพิจารณาและแสดงความเห็นได้อย่างรอบคอบ

12. คณะอนุกรรมการ

  กำหนดให้มีคณะอนุกรรมการกำกับดูแลเฉพาะด้านเพื่อช่วยศึกษารายละเอียดและกลั่นกรองงานตามความจำเป็น
  เช่น คณะกรรมการตรวจสอบ
  โดยมีหน้าที่ต้องรายงานผลการปฏิบัติงานต่อคณะกรรมการภายในเวลาที่กำหนด
  และมีวาระดำรงตำแหน่งคราวละ 1 ปี

13. ระบบการควบคุมและการตรวจสอบภายใน

  ส่งเสริมให้มีระบบการควบคุมภายในและการตรวจสอบที่มีประสิทธิภาพทั้งองค์กร
  แต่คงไว้ซึ่งความคล่องตัวในการปฏิบัติงาน
  และมีนำเรื่องการบริหารความเสี่ยงให้คณะกรรมการรับทราบเป็นประจำ

14. รายงานของคณะกรรมการ

  คณะกรรมการจัดให้มีการทำงบดุลและงบกำไรขาดทุน ณ
  วันสิ้นรอบปีบัญชีเป็นรายงานประจำปีเสนอต่อที่ประชุมผู้ถือหุ้นตามที่กฎหมายกำหนด
  นอกจากนี้ยังทำรายงานอธิบายรายงานทางการเงินควบคู่ไปกับรายงานของผู้สอบบัญชีไว้ในรายงานประจำปีด้วย

15. ความสัมพันธ์กับผู้ถือหุ้น

  กำหนดให้ฝ่ายประชาสัมพันธ์ สื่อสารและเปิดเผยข้อมูลอย่างถูกต้อง ครบถ้วน ทันเวลาแก่นักลงทุน
  สื่อมวลชนและผู้มีส่วนเกี่ยวข้องอย่างทั่วถึงและรวดเร็ว

  2.9.5 การดูแลเรื่องการใช้ข้อมูลภายใน

  นโยบายและวิธีการดูแลผู้บริหารในการใช้ข้อมูลภายใน

  คณะกรรมการบริษัท ได้กำหนดนโยบายเกี่ยวกับการกำกับดูแลกิจการ
  เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจ ให้เจริญเติบโต
  มีความเชื่อมั่น และปฏิบัติตามหลักการดังกล่าว
  โดยได้กำหนดนโยบายและทิศทางการดำเนินงานของบริษัทที่ให้ความสำคัญต่อการสร้างระบบการควบคุม
  และการตรวจสอบภายใน ในการกำกับดูแลฝ่ายบริหารให้ดำเนินตามนโยบายอย่างมีประสิทธิภาพ
  เพื่อประโยชน์ผู้ถือหุ้น ภายใต้กฎหมายและจริยธรรมทางธุรกิจ

  2.9.6 บุคลากร

  จำนวนพนักงานทั้งหมดและพนักงานในสายหลักของบริษัท พีเออี (ประเทศไทย) จำกัด(มหาชน)
  ณ วันที่ 31 ธันวาคม 2547

  ---------------------- ------------------- ------------- ---------------
  ฝ่าย                    พนักงานในสายหลัก      พนักงานทั่วไป    พนักงานทั้งหมด

  1. ฝ่ายบริหาร            -                   5             5

  2. ฝ่ายบัญชีและการเงิน     -                   21            21

  3. ฝ่ายทรัพยากรบุคคล      -                   10            10

  4. ฝ่ายโทรคมนาคม        9                   -             9

  5. ฝ่ายก่อสร้าง           84                  -             84

  6. ฝ่ายบริการอุตสาหกรรม   169                 -             169

  7. ฝ่ายเทรดดิ้ง           2                   -             2

  พนักงานรวมทั้งสิ้น          264                 36            300
  ---------------------- ------------------- ------------- ---------------

  จำนวนพนักงานทั้งหมดและพนักงานในสายหลักของบริษัท พีเออี เทคนิคอล เซอร์วิส จำกัด

  ณ วันที่ 31 ธันวาคม 2547

  ---------------------- ------------------- ------------- ---------------
  แผนก                   พนักงานในสายหลัก      พนักงานทั่วไป    พนักงานทั้งหมด

  1.แผนกบริหาร            -                   2             2

  2.แผนกบัญชีและการเงิน     -                   3             3

  3.แผนกทรัพยากรบุคคล      -                   3             3

  4.แผนกปฏิบัติการ          133                 -             133

  พนักงานรวมทั้งสิ้น          133                 8             141
  ---------------------- ------------------- ------------- ---------------

  การเปลี่ยนแปลงจำนวนพนักงาน บริษัท พีเออี (ประเทศไทย) จำกัด (มหาชน)ในช่วง 3
  ปีที่ผ่านมา

  เดือน ธันวาคม พ.ศ. 2544 มีจำนวนพนักงานทั้งสิ้น จำนวน 351 คน

  เดือน ธันวาคม พ.ศ. 2545 มีจำนวนพนักงานทั้งสิ้น จำนวน 123 คน

  เดือน ธันวาคม พ.ศ. 2546 มีจำนวนพนักงานทั้งสิ้น จำนวน 93 คน

  การเปลี่ยนแปลงจำนวนพนักงาน บริษัท พีเออี เทคนิคอล เซอร์วิส จำกัด ในช่วง 3 ปีที่ผ่านมา

  เดือน ธันวาคม พ.ศ. 2544 มีจำนวนพนักงานทั้งสิ้น จำนวน 108 คน

  เดือน ธันวาคม พ.ศ. 2545 มีจำนวนพนักงานทั้งสิ้น จำนวน 114 คน

  เดือน ธันวาคม พ.ศ. 2546 มีจำนวนพนักงานทั้งสิ้น จำนวน 114 คน

  ข้อพิพาทด้านแรงงานที่สำคัญในช่วง 3 ปีที่ผ่านมา

  บริษัทไม่มีข้อพิพาทหรือมีคดีในเรื่องแรงงาน

  บริษัท พีเออี เทคนิคอล เซอร์วิส จำกัด (บริษัทย่อย) มีข้อพิพาทแรงงานกับพนักงาน 2
  รายเนื่องจากบริษัทย่อยค้างจ่ายเงินเดือน
  อย่างไรก็ตามได้มีการไกล่เกลี่ยและทำบันทึกข้อตกลงโดยให้บริษัทย่อยผ่อนชำระเงินเดือนค้างจ่าย
  ซึ่งปัจจุบันบริษัทย่อยได้ผ่อนชำระให้แก่พนักงานทั้งสองรายจบสิ้นแล้ว ทั้งนี้
  บริษัทย่อยไม่มีนโยบายค้างจ่ายค่าจ้างแรงงานแต่อย่างใด
  แต่สาเหตุที่เกิดขึ้นเนื่องจากวิกฤตเศรษฐกิจ

  ผลตอบแทนรวมและลักษณะผลตอบแทนที่ให้กับพนักงาน

  บริษัทจ่ายเงินเดือน เบี้ยเลี้ยง โบนัส ค่ารักษาพยาบาล ฯลฯ
  ให้กับพนักงานทุกท่านตามความสามารถและความรับผิดชอบของงานที่ได้รับมอบหมาย
  ตามตำแหน่งหน้าที่การงานที่รับผิดชอบ โดยในปี พ.ศ. 2547 บริษัทและบริษัทย่อย
  มีค่าใช้จ่ายเกี่ยวกับพนักงานรวมทั้งสิ้น 76.26 ล้านบาท

  นโยบายในการพัฒนาพนักงาน

  บริษัท เน้นการพัฒนาบุคลากรทุกระดับ ทั้งระดับบริหาร หัวหน้างาน พนักงาน ช่างฝีมือ
  และคนงานทั่วไป มีทั้งให้ความรู้เทคโนโลยี่ใหม่ พัฒนาฝีมือ
  พัฒนาการบริหารจัดการและอบรมด้านความปลอดภัยอาชีวอนามัย
  และสภาพแวดล้อมการทำงานของลูกจ้าง มีการส่งพนักงานไปอบรมและดูงานนอกบริษัท เป็นต้น

  ในปีที่ผ่านมาบริษัทได้จัดการอบรมมากกว่า 10 หลักสูตรคิดเป็นเงินประมาณ 800,000 บาท

[1]
  (ลาออกเมื่อวันที่ 10 พ.ย. 2547)

[2]
  (ลาออกเมื่อวันที่ 10 พ.ย. 2547)

[3]
  (ลาออกเมื่อวันที่ 10 พ.ย. 2547)

[4]
  (ลาออกเมื่อวันที่ 10 พ.ย. 2547)